Hörpel

Hörpel () is en Dörp in de Gemeen Bissen in’n Landkreis Heidkreis, Neddersassen. Binnen de Gemeen billt de Oort en egen polietsche Oortschop.

 Geografie 

De Oort liggt in de Lümbörger Heid. Dat Rebeed in’n Noordwesten billt dat Naturschuulrebeed Lümbörger Heid. Dat Water ut dat Rebeed löppt öber de Smale Au af.

De Naveröörd sünd Döhl in’n Noorden, Ebendörp in’n Noordoosten, Swimmbeck un Grebenhoff in’n Süüdoosten, Stimbeck un Hützel in’n Süden, Bossel un Volgern in’n Süüdwesten un Sellhorn un Wils in’n Noordwesten.

 Historie 

Hörpel kummt 1193 toeerst in de Oorkunnen vör.

In’n Eersten Weltkrieg sünd 20 Soldaten ut Hörpel fullen oder vermisst un in’n Tweten Weltkrieg 23.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Ebendörp in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp.

De Oort hett vör 1852 to de Amtsvaagdie Amelkusen von dat Amt Winsen tohöört un denn bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den ne’en Naam Landkreis Heidkreis kregen hett.

De Oort hett fröher tohoop mit Ebendörp en Buurschop billt. De beiden Öörd sünd 1852 aver all beid egene Gemenen worrn. De Gemeen Hörpel is an’n 16. März 1974 mit de Gemeenreform in Neddersassen Deel von de Gemeen Bissen worrn. Sietdem billt Hörpel binnen de Gemeen en Oortschop mit egen Oortsvörsteiher.

 Inwahnertall 

 Religion 

duum|De St.-Pauli-Kerk
Hörpel is evangeelsch-luthersch präägt un höört to dat Kaspel von de Antoniuskark in Bissen. In’n Stried üm en Union twüschen evangeelsche un reformeerte Kark hett 1874 en Deel von de Inwahners en Freekerk grünnt, de St.-Pauli-Kerk. De Kark weer toeerst in en Schaapstall ünnerbrocht un hett sik 1908/1909 en egen Karkengebüüd boot.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

Hörpel hett een egen Kerkhoff mit een egen Kapell an de Straat na Döhl.

 Oortsvörsteihers 

 opstunns (Stand 2018): Detlef Buchheister

 Kultur 

In Hörpel steiht en Denkmaal för de Fullenen ut de twee Weltkrieg’.

 Weertschop un Infrastruktur 

Hörpel hett en egene freewillige Füürwehr, de an’n 23. Juli 1938 grünnt worrn is.

 Verkehr 

Dör Hörpel löppt de Landsstraat 212, de in’n Noordoosten över Ebendörp, Äästörp un Garlstörp na Toppenstää un Wulfsen geiht un in’n Süüdwesten över Volgern un Bossel na Bissen. Lüttjere Straten loopt na Stimbeck un Döhl.

De nächste Autobahn is de Autobahn 7 (Afsnidd Hamborg–Hannover), de direkt an dat Dörp langslöppt. De Opfohrt 42 Ebendörp liggt so veer Kilometer in’n Noordoosten von Hörpel an de L 212.

De nächste Bahnhoff is so bi 18 Kilometer wied weg in’n Noordwesten de Bahnhoff Wintemaur an de Heidbahn. Von 1906 bet 1970 hett dat ok Personenverkehr op de Bahnlien Winsen–Hützel geven. De Bahnhoff Ebendörp-Hörpel leeg en beten in’n Oosten von’n Oort.

 Scholen 

Fröher harr Hörpel en egen Volksschool. Vundaag gaht de Kinner na Bissen op de Grund- und Hauptschool.

De Oort hett en egen Kinnergoorn.

 Footnoten 

 Weblenken 

Kategorie:Oort
Kategorie:Landkreis Heidkreis